ਸੰਖੇਪ ਕਰਨ ਲਈ ਦਸਤਾਵੇਜ਼: ਪੰਦਰਾਂ ਸਾਲ ਦੀ ਗੂੜ੍ਹੇ ਸਾਂਵਲੇ ਰੰਗ ਦੀ ਦੁਬਲੀ-ਪਤਲੀ ਅੰਕਿਤਾ (ਬਦਲਿਆ ਹੋਇਆ ਨਾਮ)  ਦੀਆਂ ਇਹ ਗੱਲਾਂ ਕਿਸੇ ਨੂੰ ਵੀ ਹਲੂਣ ਕੇ ਰੱਖ ਦੇਣ।

ਇਹ ਮਾਮਲਾ ਬਿਹਾਰ ਦੇ ਸਾਰਣ (ਛਪਰਾ) ਜ਼ਿਲ੍ਹੇ ਦੇ ਏਕਮਾ ਥਾਣੇ ਅਧੀਨ ਪੈਂਦੇ ਇਲਾਕੇ ਦਾ ਹੈ।

ਅੰਕਿਤਾ ਇੱਥੋਂ ਦੇ ਹੀ ਇੱਕ ਨਿੱਜੀ ਸਕੂਲ ਵਿੱਚ ਦਸਵੀਂ ਦੀ ਵਿਦਿਆਰਥਣ ਹੈ। ਉਸ ਦਾ ਕਹਿਣਾ ਹੈ ਕਿ ਬੀਤੇ ਨੌਂ ਮਹੀਨਿਆਂ ਤੋਂ ਉਸ ਨਾਲ ਬਲਾਤਕਾਰ ਹੋ ਰਿਹਾ ਸੀ।

ਇਹ ਵੀ ਪੜ੍ਹੋ꞉

ਅੰਕਿਤਾ ਨੇ ਦੱਸਿਆ, "ਇਨ੍ਹਾਂ ਨੌਂ ਮਹੀਨਿਆਂ ਵਿੱਚ ਸਿਰਫ ਇੱਕ ਮਹੀਨੇ ਜਦੋਂ ਸਕੂਲ ਛੁੱਟੀਆਂ ਲਈ ਬੰਦ ਸੀ ਤਾਂ ਮੇਰੇ ਨਾਲ ਰੇਪ  ਨਹੀਂ ਕੀਤਾ ਗਿਆ....।"

ਇਸ ਮਾਮਲੇ ਵਿੱਚ ਰਿਪੋਰਟ ਲਿਖੇ ਜਾਣ ਤੱਕ 6 ਗ੍ਰਿਫ਼ਤਾਰੀਆਂ ਹੋ ਚੁੱਕੀਆਂ ਹਨ ਜਿਨ੍ਹਾਂ ਵਿੱਚ ਸਕੂਲ ਦੇ ਪ੍ਰਿੰਸੀਪਲ ਤੋਂ ਇਲਾਵਾ ਅਧਿਆਪਕ ਵੀ ਸ਼ਾਮਲ ਹਨ।

ਸਾਰਣ ਦੇ ਐਸਪੀ ਹਰਿਕਿਸ਼ੋਰ ਰਾਏ ਨੇ ਦੱਸਿਆ, "ਪੀੜਤ ਦਾ ਬਿਆਨ ਦਰਜ ਕਰ ਲਿਆ ਗਿਆ ਹੈ। ਉਨ੍ਹਾਂ ਦਾ ਮੈਡੀਕਲ ਕਰਵਾਇਆ ਗਿਆ ਹੈ ਅਤੇ ਸਾਨੂੰ ਰਿਪੋਰਟ ਦਾ ਇੰਤਜ਼ਾਰ ਹੈ। ਅਸੀਂ ਇਸ ਮਾਮਲੇ ਵਿੱਚ ਛੇ ਲੋਕਾਂ ਨੂੰ ਗ੍ਰਿਫ਼ਤਾਰ ਵੀ ਕਰ ਲਿਆ ਹੈ।"

ਪੀੜਤਾ ਦੀ ਖਾਮੋਸ਼ੀ ਬਾਰੇ ਸਵਾਲ

ਹਾਲਾਂਕਿ  ਇਸ ਮਾਮਲੇ ਵਿੱਚ ਇੱਕ ਵੀਡੀਓ (ਕਥਿਤ ਤੌਰ 'ਤੇ ਸਮੂਹਿਕ ਬਲਾਤਕਾਰ ਦਾ ਵੀਡੀਓ) ਵਾਇਰਲ ਹੋਣ ਦੀ ਗੱਲ ਵਾਰ-ਵਾਰ ਕੀਤੀ ਜਾ ਰਹੀ ਹੈ ਜਦਕਿ ਅੰਕਿਤਾ ਨੇ ਕੋਈ ਵੀ ਵੀਡੀਓ ਬਣਾਏ ਜਾਣ ਦੀ ਗੱਲ ਤੋਂ ਇਨਕਾਰ ਕੀਤਾ ਹੈ।

ਇਸ ਤੋਂ ਇਲਾਵਾ ਸਵਾਲ ਇਹ ਵੀ ਕੀਤਾ ਜਾ ਰਿਹਾ ਹੈ ਕਿ ਪੀੜਤ ਆਖਰ ਨੌਂ ਮਹੀਨੇ ਚੁੱਪ ਕਿਉਂ ਰਹੀ?

ਅਸੀਂ ਇਹੀ ਸਵਾਲ ਅੰਕਿਤਾ ਦੇ ਪਿਤਾ ਨੂੰ ਪੁੱਛਿਆ, ਤਾਂ ਉਨ੍ਹਾਂ ਦੱਸਿਆ, "ਅੰਕਿਤਾ ਦੀ ਮਾਂ ਮਾਨਸਿਕ ਤੌਰ 'ਤੇ ਕਮਜ਼ੋਰ ਹੈ। ਲੰਘੇ ਦੋ ਸਾਲਾਂ ਤੋਂ ਮੈਂ ਪਰਸਾ ਬਾਜ਼ਾਰ ਬੰਬ ਕਾਂਡ ਵਿੱਚ ਜੇਲ੍ਹ ਕੱਟ ਰਿਹਾ ਸੀ। ਕੁਝ ਦਿਨ ਪਹਿਲਾਂ ਜਦੋਂ ਮੈਂ ਜ਼ਮਾਨਤ 'ਤੇ ਰਿਹਾਅ ਹੋ ਕੇ ਆਇਆ ਤਾਂ ਇਹ ਗੱਲ ਮੇਰੇ ਸਾਹਮਣੇ ਆਈ।"

ਅੰਕਿਤਾ ਇਸੇ ਨਿੱਜੀ ਸਕੂਲ ਵਿੱਚ ਦਸਵੀਂ ਦੀ ਵਿਦਿਆਰਥਣ ਹੈ।

ਕਥਿਤ ਤੌਰ ਤੇ ਨੌਂ ਮਹੀਨਿਆਂ ਤੋਂ ਚੱਲ ਰਿਹਾ ਇਹ ਮਾਮਲਾ ਲੰਘੀ 5 ਜੁਲਾਈ ਨੂੰ ਰੋਸ਼ਨੀ ਵਿੱਚ ਆਇਆ।

ਉਸ ਦਿਨ ਅੰਕਿਤਾ ਖਾਣੇ ਦੀ ਛੁੱਟੀ ਦੇ ਸਮੇਂ ਸਕੂਲੋਂ ਘਰ ਆਈ ਸੀ।

ਮਹਿਲਾ ਕਮਿਸ਼ਨ ਨੇ ਲਿਆ ਨੋਟਿਸ 

ਅੰਕਿਤਾ ਦੇ ਚਾਚਾ ਦੱਸਦੇ ਹਨ, "ਉਸਦੇ ਕੱਪੜਿਆਂ ਨੂੰ ਖ਼ੂਨ ਲੱਗਿਆ ਹੋਇਆ ਸੀ। ਉਸਦੀ ਮਾਂ ਨੇ ਜਦੋਂ ਗੱਲ ਅੰਕਿਤਾ ਦੇ ਪਿਤਾ ਨੂੰ ਦੱਸੀ ਤਾਂ ਉਨ੍ਹਾਂ ਨੇ ਅੰਕਿਤਾ ਨੂੰ ਪੁੱਛਿਆ ਜਿਸ ਮਗਰੋਂ ਸਾਨੂੰ ਮਾਮਲੇ ਦਾ ਪਤਾ ਲੱਗਿਆ ਅਤੇ ਅਸੀਂ ਪੁਲਿਸ ਵਿੱਚ ਸ਼ਿਕਾਇਤ ਕੀਤੀ।"

ਇਹ ਵੀ ਪੜ੍ਹੋ꞉

ਇਸ ਕੇਸ ਵਿੱਚ 15 ਵਿਦਿਆਰਥੀਆਂ, ਪ੍ਰਿੰਸੀਪਲ ਅਤੇ ਦੋ ਅਧਿਆਪਕਾਂ ਖ਼ਿਲਾਫ਼ ਕੇਸ ਦਰਜ ਕੀਤਾ ਗਿਆ ਹੈ।

ਸੂਬੇ ਦੇ ਮਹਿਲਾ ਕਮਿਸ਼ਨ ਨੇ ਵੀ ਇਸ ਦਾ ਨੋਟਿਸ ਲਿਆ ਹੈ।

ਅੰਕਿਤਾ ਦੇ ਪਿਤਾ ਜੇਲ੍ਹ ਕੱਟ ਕੇ ਮੁੜੇ ਤਾਂ ਉਨ੍ਹਾਂ ਨੂੰ ਇਸ ਬਾਰੇ ਪਤਾ ਲੱਗਿਆ। (ਅੰਕਿਤਾ ਆਪਣੇ ਪਿਤਾ ਨਾਲ)

ਕਮਿਸ਼ਨ ਦੀ ਮੈਂਬਰ ਊਸ਼ਾ ਵਿਦਿਆਰਥੀ ਨੇ ਦੱਸਿਆ, "ਅਸੀਂ ਇਸ ਮਾਮਲੇ ਵਿੱਚ ਰਿਪੋਰਟ ਮੰਗੀ ਹੈ ਅਤੇ ਜੇ...\nਉਸੇ ਭਾਸ਼ਾ ਵਿੱਚ ਸਾਰਾਂਸ਼ ਜਿਵੇਂ doc:
"ਮੇਰੇ ਨਾਲ ਸਕੂਲ ਵਿੱਚ ਰੇਪ ਹੋਇਆ...ਸਕੂਲ ਦੇ ਲੜਕੇ, ਟੀਚਰ ਅਤੇ ਪ੍ਰਿੰਸੀਪਲ ਸਾਰੇ ਰੇਪ ਕਰਦੇ ਸਨ ਅਤੇ ਮੈਂ ਘਰ ਆ ਕੇ ਬੇਸੁੱਧ ਪੈ ਜਾਂਦੀ ਸੀ... "